“หุ้นเอเชีย” รีบาวด์! ตามดาวโจนส์ – นลท.ประเมินข้อมูลเศรษฐกิจ
“ตลาดหุ้นเอเชีย” เปิดรีบาวด์ตามดาวโจนส์ ขณะที่นักลงทุนประเมินข้อมูลเศรษฐกิจที่สำคัญทั่วภูมิภาค
“ตลาดหุ้นเอเชีย” เปิดบวกตามดาวโจนส์ ขณะที่นักลงทุนประเมินข้อมูลเศรษฐกิจที่สำคัญทั่วภูมิภาค
28 ก.พ. 2566

ผู้สื่อข่าวรายงานว่า ตลาดหุ้นเอเชียเปิดบวกในวันนี้ ตามทิศทางดัชนีดาวโจนส์ตลาดหุ้นสหรัฐที่ปิดปรับตัวขึ้นในวันจันทร์ (27 ก.พ.66) ขณะที่นักลงทุนประเมินข้อมูลเศรษฐกิจที่สำคัญทั่วภูมิภาค
ทั้งนี้ ดัชนีนิกเกอิเปิดภาคเช้าที่ระดับ 27,515.34 จุด เพิ่มขึ้น 91.38 จุด หรือ +0.33%, ดัชนีฮั่งเส็งเปิดภาคเช้าที่ระดับ 20,020.17 จุด เพิ่มขึ้น 76.66 จุด หรือ +0.38% และดัชนีเซี่ยงไฮ้คอมโพสิตเปิดภาคเช้าที่ระดับ 3,265.74 จุด เพิ่มขึ้น 7.71 จุด หรือ +0.24%
ทั้งนี้ ญี่ปุ่นเผยตัวเลขผลผลิตภาคอุตสาหกรรมที่ลดลงมากที่สุดในรอบ 8 เดือน โดยปรับลดลง 4.6% ในเดือนม.ค. เมื่อเทียบกับเดือนธ.ค.
สำหรับยอดค้าปลีกสำหรับเดือนม.ค.ของญี่ปุ่นดีเกินคาดการณ์ โดยปรับตัวขึ้น 6.3% เมื่อเทียบกับช่วงเดียวกันของปีก่อนหน้า
ส่วนอินเดียมีกำหนดเปิดเผยตัวเลขผลิตภัณฑ์มวลรวมภายในประเทศ (GDP) สำหรับไตรมาส 4/2565 ในวันนี้ โดยคาดการณ์ว่าจะขยายตัว 4.6%